Et af de helt store vartegn i Aalborg lyser her mandag aften op. Mange nordjyder tænder lys og sætter dem i vinduerne for at markere 75-året for befrielsen, og netop derfor er Aalborg Tårnet denne mandag også indhyllet i lys. Motivet for lysshowet er Dannebrog, og det er den nordjyske lyd- og lysvirksomhed Profox, der står bag de flotte farver. Det er 30 meget stærke lamper i tårnet, særligt placeret til lejligheden, der giver det store Dannebrog, 55 meter over jorden oppe i den nordjyske nattehimmel. Lyset kan nydes indtil midnat.

Opsummering:
Mandag aften d. 4. maj fra klokken 18 til midnat lyser Aalborg Tårnet op.